
	IZVJEŠĆE O PROVEDENOJ JAVNOJ RASPRAVI O STRATEŠKOJ STUDIJI O PROCJENI UTJECAJA PLANA GOSPODARENJA OTPADOM OSJEČKO-BARANJSKE ŽUPANIJE NA OKOLIŠ I NACRTU PRIJEDLOGA PLANA GOSPODARENJA OTPADOM OSJEČKO-BARANJSKE ŽUPANIJE


	Vrsta dokumenata
	Strateška studija o procjeni utjecaja Plana gospodarenja otpadom Osječko-baranjske županije na okoliš i Nacrt prijedloga Plana gospodarenja otpadom Osječko-baranjske županije

	Datum dokumenata
	srpanj 2024. 

	Razdoblje javne rasprave
	6. kolovoza 2024. do 5. rujna 2024.

	Nositelj javne rasprave
	Upravni odjel za prostorno uređenje, graditeljstvo i zaštitu okoliša Osječko-baranjske županije

	Način provođenja postupka javne rasprave
	Javna rasprava je uključila objavu na internetskoj stranici Osječko-baranjske županije, na oglasnoj ploči  Osječko-baranjske županije, u „Županijskom glasniku“ i dnevnom tisku „Glas Slavonije“, javni uvid i javno izlaganje.  Javna rasprava je održana u periodu od 6. kolovoza do 5. rujna 2024. godine. Cjelovita Strateška studija uključujući i njen ne-tehnički sažetak te Nacrt prijedloga Plana je s danom početka javne rasprave bila dostupna javnosti na internetskoj stranici Osječko-baranjske županije:
· https://www.obz.hr/index.php/savjetovanje-s-zainteresiranom-javnoscu-obz i

· https://www.obz.hr/index.php/oglasnik/zastita-okolisa-javne-rasprave-i-uvidi/9-explore/2253-spuo-plan-gospodarenja-otpadom-osjecko-baranjske-zupanije. 
Javni uvid:

Tijekom javne rasprave, javni uvid se mogao obaviti svakim radnim danom od 8:00 do 14:00 sati u službenim prostorijama Upravnog odjela za prostorno uređenje, graditeljstvo i zaštitu okoliša Osječko-baranjske županije, u Osijeku, Europske avenije 11. Svi prijedlozi, mišljenja i primjedbe su  trebale biti napisane čitko i razumljivo, uz ime i prezime, adresu i potpis podnositelja. 
U javnoj raspravi mogle su sudjelovati sve fizičke i pravne osobe, odnosno javnost i zainteresirana javnost koja je za vrijeme trajanja javne rasprave mogla davati prijedloge, mišljenja i primjedbe, koji su se mogli:

· upisati u knjigu primjedbi koja će biti izložena na mjestu javnog uvida,

· dati na zapisnik za vrijeme javnog izlaganja,

· dostaviti u pisanom obliku na adresu: Osječko-baranjska županija, Upravni odjel za prostorno uređenje, graditeljstvo i zaštitu okoliša u Osijeku, Europske avenije 11, s naznakom: "Javna rasprava o Strateškoj studiji o procjeni utjecaja Plana gospodarenja otpadom Osječko-baranjske županije na okoliš i Nacrtu prijedloga Plana gospodarenja otpadom Osječko-baranjske županije" i

· dostaviti na adresu elektroničke pošte: okolis@obz.hr, zaključno s 5. rujna 2024. godine.

Javno izlaganje:

Javno izlaganje o Strateškoj studiji i Nacrtu prijedloga Plana održano je  3. rujna 2024. godine u prostorijama OBŽ (Velika vijećnica), na adresi Županijska 4, Osijek s početkom u 11:00 sati i završetkom u 12:00 sati. Na javnom izlaganju su bili nazočni predstavnici Upravnog odjela za prostorno uređenje, graditeljstvo i zaštitu okoliša Osječko-baranjske županije, stručni izrađivač Nacrta prijedloga Plana te ovlaštenik izrade Strateške studije. Na javnom izlaganju od javnosti i zainteresirane javnosti nitko nije bio prisutan.

	Svrha dokumenata
	Plan gospodarenja otpadom Osječko-baranjske županije (u daljnjem tekstu: Plan) donijet će se sukladno članku 111. Zakona o gospodarenju otpadom („Narodne novine“ broj 84/21) kao planski dokument kojim se planira razvoj sustava gospodarenja otpadom županije usklađen s novim ciljevima i politikama u gospodarenju otpadom iz Plana gospodarenja otpadom Republike Hrvatske za razdoblje 2023. – 2028. godine („Narodne novine“ broj 84/23). Ciljevi ovog planskog dokumenta su uspostava cjelovitog sustava gospodarenja otpadom na području Osječko-baranjske županije, razmatranje odgovornosti u procesu unaprjeđivanja sustava gospodarenja otpadom s definiranjem uloga i aktivnosti županije i jedinica lokalne samouprave sukladno zakonskoj regulativi o gospodarenju otpadom, uvid u postojeće stanje postupanja s otpadom te u postojeće i buduće količine, kao i sastav otpada, radi iznalaženja optimalnih rješenja u sklopu cjelovitog sustava gospodarenja otpadom, izobrazno-informativnih aktivnosti za edukaciju stanovništva o gospodarenju otpadom, unaprjeđenje informacijskog sustava i praćenje gospodarenja otpadom, određivanje mjera za sprječavanje nastajanja novih i sanaciju postojećih divljih odlagališta te sanaciju postojećih neuređenih odlagališta komunalnog otpada.
Na temelju dostavljenog Mišljenja Ministarstva gospodarstva i održivog razvoja, Uprave za procjenu utjecaja na okoliš i održivo gospodarenje otpadom (KLASA: 351-03/23-01/1338, URBROJ: 517-05-1-1-23-2 od 29. kolovoza 2023. godine) utvrđena je obveza provođenja postupka strateške procjene utjecaja Plana na okoliš. 
Stručni izrađivač Plana je EKONERG - institut za energetiku i zaštitu okoliša d.o.o. iz Zagreba, kao ovlaštenik za stručne poslove, a za ovlaštenika izrade Strateške studije utjecaja na okoliš je DVOKUT-ECRO d.o.o. iz Zagreba. 

	Predstavnici zainteresirane javnosti koji su dostavili svoje primjedbe, komentare i prijedloge na predložene dokumente
	Na internetskim stranicama Osječko-baranjske županije:
· https://www.obz.hr/index.php/savjetovanje-s-zainteresiranom-javnoscu-obz i

· https://www.obz.hr/index.php/oglasnik/zastita-okolisa-javne-rasprave-i-uvidi/9-explore/2253-spuo-plan-gospodarenja-otpadom-osjecko-baranjske-zupanije te

· okolis@obz.hr
nije zaprimljeno od javnosti i zainteresirane javnosti niti jedno mišljenje, prijedlog niti primjedbe. Tijekom javnog uvida i javnog izlaganja odnosno za vrijeme trajanja javne rasprave u razdoblju od 6. kolovoza do 5. rujna 2024. nije bilo mišljenja, primjedbi i prijedloga od javnosti i zainteresirane javnosti. 

